אבי ביטון

אָבִי בִּיטוֹן (נולד ב-24 במרץ 1981) הוא שף ישראלי.

==ביוגרפיה==
ביטון נולד בפרדס כץ, אח צעיר לארבע אחיות, למשפחה ממוצא טורקי-מרוקאי. הוא שהה במטבח כבר מגיל צעיר, וב-1995, בגיל 14, עבד בסניף קפולסקי ברמת גן.את שירותו הצבאי עשה בחיל השריון (התגייס ב-1999). כשהתבגר עבד במסעדות "רפאל" של רפי כהן, "קורדליה" של ניר צוק ו"יועזר בר יין" של שאול אברון. ביטון גם היה שותף להקמתה של מסעדה בעיר בוקרשט שברומניה ועבד כשף פרטי.

ביטון מתחבר לבישול "עילי ביתי" ואת סגנונו שואב מהמטבח הצרפתי-ים תיכוני, תוך התבססות על חומרי הגלם עם נגיעות מינימליות. הוא הושפע מהשפים הישראלים שלום קדוש, חיים כהן ועזרא קדם.

בשנת 2005, בגיל 24, פתח ביטון את מסעדת "אדורה", יחד עם שותפיו דורון נחמן והילה אבנת, כשמנות הדגל באדורה הן "בקלאווה כבד אווז" ו"פלאפל חצילים". בספטמבר 2009 פתח את הבר "צינה" ברחוב דיזנגוף, בתל אביב. בשנת 2010 פתח ביחד עם נחמן את המסעדה הכשרה "מרקדו" בקומה העליונה של קניון עזריאלי.

ביטון הגיש את תוכניות הטלוויזיה "מקסימום 24" ו"מטבח עולמי" בערוץ האוכל והשתתף בתוכניות "השף הבריא" בערוץ 10. הגיש את תוכניות הבישול "סופר שף" בערוץ האוכל ובערוץ 10 ו"בית הספר לשפים מתחילים" מבית הטלוויזיה החינוכית. החל מ-2015 מגיש את תוכנית הבישול "במטבח עם אמא" בערוץ האוכל, שכבר משודרת 3 עונות.

המגזין "על השולחן" בחר ב"אדורה" כאחת מעשר המסעדות הטובות בישראל לשנת 2009. מדריך מפה בחר ב"אדורה" כמסעדה השביעית בטיבה בישראל לשנת 2010. ביוני 2011 אתר האינטרנט TripAdvisor, בחר במסעדת אדורה כמסעדה השנייה המומלצת ביותר בתל אביב, ברשימת הדירוג של 250 מסעדות בעיר.

בחודש אפריל 2016, ולאחר שעזב את מסעדת אדורה, הצטרף שף אבי ביטון לקייטרינג "מזל טלה".

ב-2018 פתח בתל אביב את מסעדת "קפה פופולר".

ב-2021 הפך להיות השף של מסעדת "יאסו" בתל אביב במקומו של אביב משה.

==ספריו==
* "בני ואבי מבשלים" (עם בני סיידא), הוצאת מודן, 2010.
* "ספר העוף" (עם בני סיידא), הוצאת מודן, 2011.
* "שולחן לחג - ארוחות נפלאות לראש השנה, פסח ושבועות" (עם עמיר אילן, איילת לטוביץ', עומר מילר), רימונים הוצאה לאור והוצאת כתר, 2012.

==גלריה==
<gallery>
Avi biton 2011 1.jpg|בחזית התמונה: פלאפל חצילים שרופים בפרמזן; בירכתי התמונה: קרפצ'יו שייטל 'בלו סטילטון' וצימוקים פרסים
Avi biton 2011 2.jpg|פילאס של סלמון אטלנטי
Avi biton 2011 3.jpg|פילה בקר ברוטב פטריות כמהין וקראנץ קשיו
Avi biton 2011 4.jpg|גליליות פטיסייר וקולי תותים
Avi biton 2011 5.jpg|זאכר הל אספרסו
</gallery>

==קישורים חיצוניים==

* [https://web.archive.org/web/20101118084903/http://www.rest.co.il/sites/default.asp?txtrestid=5985 אתר מסעדת אדורה]
* [http://vod.walla.co.il/tvshow/1874967/super-chef סדרת התוכניות "סופר שף" בהנחיית אבי ביטון לצפייה ישירה] , בערוץ האוכל, באתר וואלה VOD
* 
* [http://www.israelichefs.co.il/אבי_ביטון/ דיוקן של אבי ביטון], באתר "שפים ישראלים"
* [https://web.archive.org/web/20110426115536/http://www.chefs.co.il/Index.asp?ArticleID=125&CategoryID=80 דיוקן של אבי ביטון], באתר "שפים"
* 
* סוניה ברשילון, [http://www.haimtov.co.il/Inner.aspx?ArticleID=1450 אבי ביטון], באתר "חיים טוב"
* 
* [http://www.foodis.co.il/feature.asp?sec=4&featid=24044 מסעדה חדשה כשרה לשף אבי ביטון (אדורה): מרקדו], באתר "אכול ו-Chateau", 21 באוגוסט 2010
* [http://www.text.org.il/index.php?book=1015013 על הספר בני ואבי מבשלים], באתר "טקסט"
* [https://web.archive.org/web/20111108170618/http://laredet.nana10.co.il/Article/?ArticleID=589494 השף הבריא עם אבי ביטון], נענע 10, 23 באוקטובר 2008
* [https://web.archive.org/web/20110323065214/http://www.cookeat.co.il/אבי-ביטון מתכונים של אבי ביטון], cookeat.co.il
* 
* 
* 
* 
* [https://www.goodlifetv.co.il/food-channel/food-channel-tv-show/just-cooking/ אתר החיים הטובים - התוכנית של אבי ביטון - פשוט לבשל]

ביקורות
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 

==הערות שוליים==

קטגוריה:שפים ישראלים
קטגוריה:סגל ערוץ 20
קטגוריה:ישראלים שנולדו ב-1981